মাঝে মাঝে খবর পাই রক্তের জন্য লোকজনকে কিডন্যাপ করে ফেলা হচ্ছে। সারা শরীরের রক্ত ছেঁকে নিয়ে ক্যান বা পলিপ্যাকের মতো ফেলে দিচ্ছে রাস্তায়। ভয়ের একটা পাথর চেপে বসে বুকের ভেতরে। নিজের শরীরটাকে অবিশ্বাস্য রকম ভয় হয় নিজের। এই রক্তই কি তবে ডেকে নিয়ে আসবে অনাগত ঘাতককে। সে আতংকে কোথাও নিজের সত্যিকারের রক্তের গ্রুপ লিখি না। একেক জায়গায় একেক তথ্য। কলেজের আইডি কার্ড, ন্যাশনাল আইডি কার্ড কিংবা পাসপোর্ট- ভিন্ন ভিন্ন তথ্যে ভরা। শুধু কাছের কিছু মানুষ জানে ব্যাপারটা।